Diari Oficial de la Generalitat Valenciana


Sumari del DOGV 7106, del 09-09-2013 (2013/8705)

DECRET 118/2013, de 6 de setembre, del Consell, pel qual s'autoritza la creació d'una facultat i la reorganització de facultats universitàries en la Universitat Catòlica de València Sant Vicent Màrtir.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7106

Data del DOGV
:   09-09-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/8705


Data del document
:   06-09-2013

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 118/2013, de 6 de setembre, del Consell, pel qual s'autoritza la creació d'una facultat i la reorganització de facultats universitàries en la Universitat Catòlica de València Sant Vicent Màrtir. [2013/8705]  
La Universitat Catòlica de València Sant Vicent Màrtir, el 7 de desembre de 2012, ha sol·licitat autorització per a la creació d'una nova facultat i per a la reorganització de facultats amb canvi de denominació, que no comporten canvi de seu de cap dels graus autoritzats, tot això de conformitat amb els informe previs favorables del seu Consell de Govern, de 9 de febrer i 3 de setembre de 2012, i dels acords adoptats pel Patronat de la Universitat, de 29 de març i 27 de setembre de 2012, segons allò que es disposa en els seus estatuts de 8 de desembre de 2003.   
S'adjunta a l'expedient la documentació que exigix l'article 7 de la Llei 4/2007, de 9 de febrer, de la Generalitat, de Coordinació del Sistema Universitari Valencià.  
El Consell Valencià d'Universitats i de Formació Superior va ser informat de la proposta relativa a la reorganització de facultats en la Universitat Catòlica de València Sant Vicent Màrtir en sessió de 18 de juliol de 2013, i consta en l'expedient l'informe favorable de l'Agència Valenciana d'Avaluació i Prospectiva.  
Per tot això, de conformitat amb l'article 12 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril, a proposta de la consellera d'Educació, Cultura i Esport amb la deliberació prèvia del Consell, en la reunió del dia 6 de setembre de 2013,  
  
DECRETE  
  
Article 1. Autorització de modificació de centres universitaris  
S'autoritza la reorganització de facultats en la Universitat Catòlica de València Sant Vicent Màrtir, en els termes següents:   
1. Es modifica l'actual Facultat de Ciències de l'Educació i de l'Esport, que es denominarà Facultat de Psicologia, Magisteri i Ciències de l'Educació, on s'impartiran els graus en Educació Primària, en Educació Infantil, en Educació Social, en Psicologia, en Teràpia Ocupacional, en Logopèdia i en Pedagogia.  
2. Es modifica la Facultat de Psicologia i Ciències de la Salut, que es denominarà Facultat de Ciències de l'Activitat Física i l'Esport, on s'impartirà el grau en Ciències de l'Activitat Física i l'Esport.  
  
3. Es modifica la Facultat de Sociologia i Ciències Humanes, que es denominarà Facultat de Filosofia, Antropologia i Treball Social, on s'impartiran els graus en Filosofia, en Antropologia Social i Cultural i en Treball Social.  
4. Es modifica la Facultat de Ciències Experimentals, que es denominarà Facultat de Veterinària i Ciències Experimentals, on s'impartiran els graus en Ciències del Mar, en Biotecnologia i en Veterinària.  
  
5. Es modifica la Facultat d'Estudis de l'Empresa, que es denominarà Facultat de Ciències Econòmiques i Empresarials, on s'impartiran els graus en Economia, en Administració i Direcció d'Empreses, en Gestió Economicofinancera i en Multimèdia i Arts Digitals.  
6. Es modifica la Facultat de Medicina, que es denominarà Facultat de Medicina i Odontologia, on s'impartiran els graus en Medicina i en Odontologia.  
7. Es modifica la Facultat de Ciències Socials i Jurídiques, que es denominarà Facultat de Dret, on s'impartirà el grau en Dret.  
  
  
Article 2. Autorització de centre universitari  
S'autoritza la creació de la Facultat de Fisioteràpia i Podologia de la Universitat Catòlica de València Sant Vicent Màrtir.  
  
Article 3. Posada en funcionament de la Facultat de Fisioteràpia i Podologia  
S'autoritza la posada en funcionament de la Facultat de Fisioteràpia i Podologia de la Universitat Catòlica de València Sant Vicent Màrtir, que organitzarà i impartirà el grau en Fisioteràpia i el grau en Podologia, ambdós ja autoritzats.  
  
Article 4. Impartició d'ensenyaments  
S'autoritzen la Facultat de Psicologia, Magisteri i Ciències de l'Educació, la Facultat de Ciències de l'Activitat Física i l'Esport, la Facultat de Filosofia, Antropologia i Treball Social, la Facultat de Veterinària i Ciències Experimentals, la Facultat de Ciències Econòmiques i Empresarials, la Facultat de Medicina i Odontologia i la Facultat de Dret per a l'organització i impartició dels títols oficials que impartien els centres que les integren.  
  
  
Article 5. Autorització d'ensenyaments  
Els ensenyaments universitaris oficials del grau en Pedagogia, grau en Treball Social, grau en Veterinària i grau en Multimèdia i Arts Digitals, que s'impartiran en les corresponents facultats, s'autoritzaran per decret del Consell, previ compliment dels requisits establits en l'Orde 86/2010, de 15 de novembre, de la Conselleria d'Educació, per la qual s'establix el procediment per a la implantació d'ensenyaments universitaris oficials de grau, màster i doctorat en les universitats de la Comunitat Valenciana.  
  
Article 6. Inscripció en el Registre d'Universitats, Centres i Títols  
  
D'acord amb l'article 13.1 del Reial Decret 1509/2008, de 12 de setembre, pel qual es regula el Registre d'Universitats, Centres i Títols, la supressió i creació dels centres esmentats es comunicarà a este a l'efecte d'inscriure's.  
  
Article 7. Comunicació a la Conferència General de Política Universitària  
D'acord amb l'article 8.3 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril, de la present autorització se n'informarà la Conferència General de Política Universitària.   
  
  
DISPOSICIÓ ADDICIONAL  
  
Única. Limitació al gasto  
La implementació i posterior desplegament d'este decret no tindrà cap incidència en la dotació de tots i cada un dels capítols de gasto assignada a la Conselleria d'Educació, Cultura i Esport, i, en tot cas, haurà de ser atés amb els mitjans personals i materials de la Universitat Catòlica de València Sant Vicent Màrtir.  
  
  
DISPOSICIÓ FINAL  
  
Única. Eficàcia  
El present decret tindrà efectes des del dia que es publique en el Diari Oficial de la Comunitat Valenciana  
  
València, 6 de setembre de 2013  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET